తెలంగాణలో మహిళా తహసీల్దార్ దారుణహత్య WATCH LIVE TV
SBI, హెచ్‌డీఎఫ్‌సీ బ్యాంక్‌లలో జీరో బ్యాలెన్స్ అకౌంట్ సేవలు.. పూర్తి వివరాలు!
కొత్తగా బ్యాంక్ అకౌంట్ ఓపెన్ చేయాలని భావిస్తున్నారా? అయితే మీరు జీరో బ్యాలెన్స్ అకౌంట్‌ను ప్రారంభించొచ్చు. స్టేట్ బ్యాంక్, హెచ్‌డీఎఫ్‌సీ బ్యాంకుల్లో ఈ సేవలు అందుబాటులో ఉన్నాయి.
Samayam Telugu | Updated:
Nov 4, 2019, 09:49AM IST
SBI, హెచ్‌డీఎఫ్‌సీ బ్యాంక్‌లలో జీరో బ్యాలెన్స్ అకౌంట్ సేవలు.. పూర్తి వివరాలు!
హైలైట్స్
స్టేట్ బ్యాంక్, హెచ్‌డీఎఫ్‌సీ బ్యాంకులలో జీరో బ్యాలెన్స్ అకౌంట్ తెరవొచ్చు
ఈ అకౌంట్లపై పలు పరిమితులు ఉంటాయి
బ్యాంక్ ప్రాతిపదికన అకౌంట్ ప్రయోజనాల్లో మార్పు
ఉచిత ఏటీఎం కార్డు, పాస్‌బుక్ వంటి సేవలు
స్టేట్ బ్యాంక్ ఆఫ్ ఇండియా (ఎస్‌బీఐ), హెచ్‌డీఎఫ్‌సీ బ్యాంక్‌ల గురించి ప్రత్యేకంగా చెప్పాల్సిన అవసరం లేదు. దేశంలోని టాప్ 2 బ్యాంకులు ఇవి. దేశీ అతిపెద్ద బ్యాంక్‌గా ఎస్‌బీఐ కొనసాగుతూ ఉంటే.. ప్రైవేట్ రంగంలో టాప్ బ్యాంక్‌గా హెచ్‌డీఎఫ్‌సీ కొనసాగుతోంది.
చాలా మంది ఈ బ్యాంకుల్లో అకౌంట్ తెరవాలని భావిస్తూ ఉంటారు. వీరికి శుభవార్త. ఈ బ్యాంకుల్లో జీరో బ్యాలెన్స్ అకౌంట్ సేవలు అందుబాటులో ఉన్నాయి. ఎలాంటి బ్యాలెన్స్ లేకుండానే అకౌంట్ తెరవొచ్చు. అయితే జీరో బ్యాలెన్స్ అకౌంట్లపై కొన్ని పరిమితులు ఉంటాయి.
Visit Site
Recommended byColombia
హెచ్‌డీఎఫ్‌సీ బ్యాంక్, ఎస్‌బీఐ బ్యాంకుల జీరో బ్యాలెన్స్ సేవింగ్స్ అకౌంట్ల బెనిఫిట్స్, ఫీచర్లు వేర్వురుగా ఉంటాయి. అవేంటో చూద్దాం..
SBI zero balance savings account
భారతీయ పౌరులందరూ ఎస్‌బీఐ జీరో బ్యాలెన్స్ సేవింగ్స్ అకౌంట్ తెరవొచ్చు. ఒకరు లేదా ఇద్దరు కలిసి అకౌంట్ ఓపెన్ చేయవచ్చు. రెగ్యులర్ ఎస్‌బీఐ సేవింగ్స్ బ్యాంక్ అకౌంట్ వడ్డీ రేటే ఈ ఖాతాలకు కూడా వర్తిస్తుంది. జీరో బ్యాలెన్స్ అకౌంట్‌లో డిపాజిట్లకు ఎలాంటి నియంత్రణ లేదు.
Also Read: ఎస్‌బీఐ కస్టమర్లకు హెచ్చరిక.. ‘అకౌంట్ స్టేటస్‌’ను ఆన్‌లైన్‌లో చెక్ చేసుకోవద్దు.. లేదంటే..
కస్టమర్లు జీరో బ్యాలెన్స్ సేవింగ్స్ అకౌంట్ క్లోజ్ చేసుకున్నా కూడా చార్జీలు పడవు. ఖాతాదారులకు బేసిక్ రూపే ఏటీఎం కమ్ డెబిట్ కార్డు ఇస్తారు. ఎలాంటి మెయింటెనెన్స్ చార్జీలు ఉండవు. నెఫ్ట్, ఆర్‌టీజీఎస్ సేవలు ఉచితం. నెలకు ఏటీఎం నుంచి 4 సార్లు డబ్బులు విత్‌డ్రా చేసుకోవచ్చు.
HDFC Bank zero balance savings account
హెచ్‌డీఎఫ్‌సీ బ్యాంక్‌తో గతంలో ఎన్నడూ ఎలాంటి అనుబంధం లేని వారు జీరో బ్యాలెన్స్ అకౌంట్‌ను ఓపెన్ చేయవచ్చు. బ్యాంక్ అకౌంట్‌లో నెలకు రూ.50,000 మించి డబ్బులు ఉండకూడదు. అలాగే నెలకు రూ.10,000 వరకు మాత్రమే డబ్బులను విత్‌డ్రా లేదా ట్రాన్స్‌ఫర్ చేసుకోగలం. ఒక ఆర్థిక సంవత్సరంలో అకౌంట్ క్రెడిట్స్ విలువ రూ.లక్ష దాటకూడదు.
Also Read: ఎస్‌బీఐ బంపరాఫర్.. 35 శాతం తగ్గింపు + 10 శాతం క్యాష్‌బ్యాక్.. 6 రోజులే గడువు!
బ్యాంక్‌లో జీరో బ్యాలెన్స్ అకౌంట్ కలిగి వారికి పాస్‌బుక్ ఉచితంగానే లభిస్తుంది. క్యాష్ డిపాజిట్, చెక్ బుక్ డిపాజిట్ సేవలు కూడా ఉచితమే. రూపే ఏటీఎం కమ్ డెబిట్ కార్డు అందజేస్తారు. నెలకు 4 సార్లు ఏటీఎం నుంచి డబ్బులు విత్‌డ్రా చేసుకోవచ్చు.